Downloaded from YTS.BZ
FALLOUT फॉलआउट द गूल लॉग
Official YIFY movies site: YTS.BZ
यह कोई हूविल तो है नहीं, पर काम चल जाएगा।
मेरे पास इतनी शीशियाँ बची हैं कि क्रिसमस के 12 दिन कट जाएँगे।
यह देखा?
यह कोई लकड़ी नहीं है, किसी इंसान का बाज़ू है।
साफ़ कहूँ तो किसी मोटे आदमी की बाज़ू है।
यह अच्छे से जल रही है, है न?
हैरानी की बात है न?
मैं कुछ बाज़ू सालभर सुखाकर रखता हूँ
क्योंकि सर्दियों में ये बहुत काम आती हैं।
तैयार रहो, ठंड से बचो। यही मेरा उसूल है।
मैं आपको इस सीज़न की बधाई देता,
पर अब यहाँ सीज़न के नाम पर कुछ खास है नहीं।
और सैंटा क्लॉज़ का तो अता-पता भी नहीं है।
बोल-बोलकर मेरा मुँह दुखने लगा है,
तो क्यों न आप लोग थोड़ी देर इस आग को निहारते रहें।
अगर मैं सो जाऊँ, तो मेरा सिर उससे दूर कर देना।
जी, हाँ, मैं हूँ मिस्टर न्यू वेगस और मैं हूँ लाइव अपने ही नाम वाले शहर से,
और इस क्रिसमस पर ला रहा हूँ आपके पसंदीदा गाने।
उम्मीद है कि आप किसी गर्म और आरामदायक जगह पर हैं,
और इसलिए नहीं कि आप होश खो रहे हैं,
अगर वही आपकी मंशा नहीं है तो।
हम अपने-अपने केमिकल तरीकों से ज़िंदगी के खौफ़नाक हादसों से उबरते हैं।
आज रात आप अपनी फ़रमाइशें भेज सकते हैं,
और मैं आपकी क्रिसमस की बधाइयाँ और दिल छू जाने वाले किस्से पढ़कर सुनाऊँगा।
भूतपूर्व एरिज़ोना से बॉब ने भेजा है यह संदेश।
उन्होंने लिखा है, "क्रिसमस की पूर्व संध्या पर मेरा कुत्ता घर से भाग गया,
और सच मानिए, वह सही मायनों में क्रिसमस की कहानी थी।
न जाने कहाँ-कहाँ से अजनबियों ने आकर उसे ढूँढ़ने में हमारी मदद की,
बिल्कुल ओरिएंट के उन तीन राजाओं की तरह।
मैं भी उनके साथ मिलकर एक राजा की तरह काम कर रहा था,
और भगवान तो सभी राजाओं के महाराजाधिराज हैं।
तो हमारे साथ पाँच राजा थे, पर कुल सात लोग थे।
दो औरतें और पाँच आदमी, तो पाँच राजा।
दो रानियाँ और मैं, और भगवान, तो कुल नौ राजा हो गए,
रानियों को मिलाकर।
और किसी को अंदाज़ा न था कि वह कुत्ता है कहाँ।
तो मैं सोचने लगा, 'यह तो बिल्कुल यीशु की कहानी की तरह है।
वह कुत्ता खोए हुए नन्हे यीशु की तरह है।'
तब मुझे घबराहट होने लगी,
क्योंकि न सिर्फ़ मैंने अपना कुत्ता खोया था,
बल्कि वही कुत्ता मुझे किसी के आने की खबर देता था।
ये लोग आए। वे उसे ढूँढ़ नहीं पाए।
और वे बार-बार पूछ रहे थे कि क्या मेरे पास केमिकल हैं।
मेरे पास थे, पर मैं किसी को देने वाला नहीं था।
और मुझे गुस्सा आ रहा था, और इस बात का बुरा लग रहा था।
हाँ, मुझे जल्दी गुस्सा आ जाता है,
पर इसीलिए तो मैं किसी को केमिकल दे नहीं सकता।
वे मेरी दवा हैं।
खैर, पता चला कि मेरा कुत्ता ज़्यादा दूर नहीं गया था।
उसने मुझे कुछ लोगों को मारते हुए सुन लिया था,
वह डर गया और जाकर पैनल के बीच छिप गया।
आखिरकार वह बाहर निकल आया,
जब मैं अपने शिकार में से एक को भूनने लगा।
काश बाकी सारे राजाओं को मारने से पहले मुझे यह पता होता।
पर उस वक्त जितनी जानकारी थी, उस हिसाब से मैंने अपनी पूरी कोशिश की।
मुद्दे की बात यह है
कि मुझे तब तक पता नहीं था कि क्रिसमस मनाने के लिए कुत्ते की ज़रूरत है
जब तक उसके बगैर मनाने की कोशिश नहीं की।
है न यह शर्म की बात? नफ़रत हो रही है मुझे खुद से।"
शुक्रिया, बॉब।
अब सुनिए एक खास गाना जो आपको इतनी जल्दी सुकून देगा
जितना गैसीय केमिकल से सराबोर खूनी दिमाग भी नहीं दे सकता।
हैलो, मैं हूँ डीजे मिस्टर न्यू वेगस,
और यह सोचकर कि आप आराम से अपनी लॉन्जरी में बैठे यह सुन रहे हैं,
मेरी कल्पना के घोड़े पूरी तेज़ी से दौड़ रहे हैं।
अब सुनिए यह गाना।
पता है, मुझे ये पुराने गाने सुनना पसंद है,
पर उतना नहीं, जितना आपकी कहानियाँ सुनना पसंद है।
मैं आपके किस्से सुनना चाहता हूँ।
अब सुनिए स्लगिन्स रेक्स का एक क्रिसमसी किस्सा
जिन्होंने यह यादगार कहानी भेजी है सिल्टलैंड्स से।
"लोग वेस्टलैंड में क्रिसमस मनाने को लेकर शिकायत करते हैं,
पर यहाँ का जश्न वॉल्ट्स से तो बेहतर ही है।
यकीन मानिए। पिछले साल मैंने एक वॉल्ट में क्रिसमस मनाया था और वह बहुत बेकार रहा।
वे हवाई के अंदाज़ में क्रिसमस मना रहे थे
और वह एकदम घटिया और उबाऊ था।
वे बोल रहे थे, 'अरे, यह कुलाओ पोर्क खाकर देखो,'
और फिर एक कॉकटेल सॉसेज थमा दिया।
मुझे तो बहुत बुरा लगा।
हालाँकि मैं सालों से लोगों से दूर रहा हूँ,
फिर भी कह सकता हूँ कि यह हरकत बकवास थी।
शायद क्रिसमस की यही खासियत है
कि आप समझ जाते हैं कि आप सारे वॉल्टीज़ से
कहीं ज़्यादा दिलचस्प इंसान हैं।
अब लग रहा है कि सैंटा मेरी बात ज़रूर सुनेंगे।
तो, सैंटा, अगर तुम सुन रहे हो, तो असली कुलाओ पोर्क वापस ले आओ।
हम सबने वेस्टलैंड में घूमते बड़े-बड़े सूअरों को देखा है।
मैंने तो ज़रूर देखे हैं, या कम से कम उनके उड़ाए धूल के तूफ़ान तो देखे ही हैं।
अगर सारे दर्शक साथ आकर एक शिकारी पार्टी बना लें,
हममें से आधे बड़े-बड़े गड्ढ़े खोद सकते हैं,
उनमें आजकल के वे गर्म पत्थर भर सकते हैं जो ठंडे ही नहीं होते,
और देखेंगे कि क्या हमारे शिकार का स्वाद कुलाओ जैसा होगा।
मैं चखकर देखूँगा। वादा करता हूँ।
आप लोग देख लेना कि क्या मेरे चेहरे पर वैसे ही ट्यूमर निकल आए
जैसे तब निकले थे, जब लोगों ने दोबारा मकई उगाना शुरू किया था।
मुझे तो यह मज़ेदार लग रहा है, स्लगिन्स।
आपकी शिकारी पार्टी में शामिल होने, मैं सबसे पहले आऊँगा।
अब क्रिसमस के इस क्लासिक गाने को कौन पहचान सकता है?
चाहे आप ये सारी फ़रमाइशें सुनें या न सुनें,
मैं आपसे हमेशा प्यार करता रहूँगा।
ऐसा कुछ नहीं जो इस बात को बदल सके।
दोस्तो, मैं आप सबसे प्यार करता हूँ।
सोनार की तरह अपनी ओर आता आपका प्यार महसूस कर पा रहा हूँ।
वह एक ज़ोरदार लहर की तरह मुझसे टकरा रहा है।
तो फ़रमाइशें भेजते रहिए।
अब सुनिए एंग्री रॉन का खत।
रॉन कहते हैं, "हर साल क्रिसमस के वही गाने बजते हैं, इसलिए गुस्सा आता है।
अब वे मेरे लिए कुछ नहीं करते।
भला 5,000 मील दूर किसी बच्चे के बारे में बने गानों का मेरी ज़िंदगी से क्या मतलब?
मुझे ऐसे गाने पसंद हैं जो मेरे अनुभवों से जुड़े हों।
प्लीज़ उजाड़ इलाके में बने नए गाने बजाइए।"
माफ़ करना, रॉन, हो सकता है कि तुम्हें गुस्सा आ रहा हो,
पर इस स्टेशन में बस यही गाने हैं।
बाकी सब उस आग में खाक हो गए जो उन लुटेरों ने शुरू की थी।
और अब, आज रात पाँचवीं बार सुनिए, "गॉड रेस्ट यी मैरी जेंटलमेन।"
मैं लौट आया हूँ क्रिसमस की आपकी और बधाइयों और फ़रमाइशों के साथ।
यह है एंडी सी. की ओर से जो कहते हैं, "मुझे ये पुराने गाने बहुत पसंद हैं,
पर मैं ये क्रिसमस कैरल गा नहीं पाता
जब मुझे याद आता है कि मैंने सौ से ज़्यादा लोगों को खाया है।"
चिंता मत करो, एंडी, तुम्हारी ओर से ये रिकॉर्ड गाने बजा देंगे।
एंडी ने आगे लिखा है, "'रूडॉल्फ़ द रेड नोज़्ड रेनडियर' गाना ही
एक आदमी को मारने के बाद मुश्किल हो गया था,
पर उसके पूरे परिवार को खाने के बाद
तो मैं रोए बगैर वह धुन गुनगुना भी नहीं पाता।
जब आप उनको खा जाते हैं जिनके साथ क्रिसमस मनाया करते थे,
तो क्रिसमस की खुशियों में खलल पड़ जाता है।
चूँकि मुझे इंसान के गॉल ब्लैडर का स्वाद पता है, मैं गा सकता हूँ,
'हे पवित्र रात्रि।
'बाइल के सिवाय मुझे कैसे कुछ याद आ सकता है?'
ये बोल गाना आसान है,
पर अब ये बोल बेमानी हो गए हैं।
मतलब, ये स्ले आखिर है क्या?
मुझे नहीं लगता कि पिछले 400 सालों में किसी ने स्ले की घंटियाँ सुनी हैं।
मैं अपने दोस्तों और पड़ोसियों को काटकर खा सकता हूँ।
पर "वन-होर्स ओपन स्ले" जैसे बोल बेमानी हैं।
मुझे यह कहने के लिए परिवार ने एक दावत से निकाल दिया कि हम मेरे कज़िन को खा रहे हैं।
किसी को खाते वक्त उनके बारे में बात नहीं करनी चाहिए।
मैं जिन लोगों के साथ था, उन्होंने कहा कि बहुत बुरा लगता है।
वह पता पता नहीं, पर इससे लोगों को गुस्सा ज़रूर आता है।
काश मैंने इतने लोगों को न खाया होता,
तो मुझे दिलासा देने के लिए कोई मेरे साथ होता।"
देखो, एंडी सी., मैं तुम्हें दिलासा तो नहीं दे सकता,
क्योंकि तुमने जो बताया, वह कोई शैतानी इंसान ही कर सकता है।
पर मैं इसका फ़ैसला भगवान पर छोड़ता हूँ।
अब सुनिए यह पुराना क्लासिक गाना।
सैंडी गल्च से जॉर्ज वॉशिंगटन लिखते हैं,
"जंग कभी नहीं बदलती। और न ही क्रिसमस बदलता है।
हर साल वही गाने बजते हैं। इस बात पर कभी ध्यान दिया है?"
मुझे यह पसंद है, जॉर्ज।
पता है, जब ऐसी जगह पर रहना पड़े जहां पता ही न हो कि आप कहाँ हैं,
क्योंकि आपके चारों ओर जगह बदलते रेत के टीले हैं,
मुझे लगता है क्रिसमस के गाने साल भर रास्ता दिखाने वाले ध्रुव तारे जैसे हैं।
गाने सुनते ही समझ जाता हूँ कि क्रिसमस पास ही है।
मैं हूँ डीजे मिस्टर न्यू वेगस और मुझे आपका स्टाइल पसंद है।
मुझे आप बहुत पसंद हैं। समझे न?
और डीई से यह खत भेजा है पी ने, एक ऐसे दर्शक जो एक अरसे से हमारे साथ हैं।
वह कहते हैं, "मैं हर साल आपका शो सुनता हूँ।"
शुक्रिया, पी।
"और उन लोगों के बारे में सोचता हूँ जिनके साथ मैं क्रिसमस बिताया करता था,
उन्हें मारकर या खाकर।
जैसे जिम्मी केन, जो मेरे साथ कैरल गाने गया था
ताकि हमारे उन शिकारों का ध्यान भटका सकें जिन्हें हम लूटते थे।
अपने हिस्से को लेकर वह ज़रा सा लालची हो गया था।
इसलिए मुझे उसकी खोपड़ी उड़ानी पड़ी।
या मेलिसा, जो हॉल को बहुत खूबसूरती से सजाती थी,
हमारे टूटे हुए शिपिंग कंटेनर में
हर तरह के चमकीले रेडियोएक्टिव कीड़े भर देती थी,
एकदम क्रिसमसी अंदाज़ में।
उसे बहुत ट्यूमर हो गए थे, इसलिए उसे दर्द से छुटकारा दिलाना पड़ा।
और मैं बिग सैरा को कैसे भूल सकता हूँ,
जिसने हमारी स्ले की कमान संभाली थी
जब हमने अपना सामान कुछ नाराज़ ब्राह्मिन्स पर लादा था,
और साथ में वेस्टलैंड के करीब 100 मील पार कर लिए थे।
उसने ठीक से शुक्रिया अदा नहीं किया
इसलिए मुझे उसकी भी खोपड़ी उड़ानी पड़ी।
पर मैं अकसर उसके बारे में सोचता हूँ क्योंकि मुझे उसे सुखाने में
और फिर उसकी मांसल टाँग का गोश्त खाने में काफ़ी वक्त लगा।
उसकी टाँगें भारी-भरकम और कमाल की थीं।
यह बात सेक्सी अंदाज़ में नहीं, भूखे अंदाज़ में कह रहा हूँ।
उसकी एक टाँग में मुझे एक बड़ा सा सिस्ट मिला था
और उसमें से एक दाँत उग रहा था।
प्लीज़ मेरे लिए 'एंजेल्स वी हैव हर्ड ऑन हाई' गाना बजा दीजिए।"
मैं हूँ डीजे मिस्टर न्यू वेगस।
और जब तक हमारे पास एक-दूसरे का साथ है,
हम कचरे के ढेर में रह रहे तन्हा लोग नहीं हैं।
यह खत भेजा है हार्टलैंड से बार्ड टेड ने।
टेड लिखते हैं, "प्लीज़ 'लेट इट स्नो' गाना बजा दीजिए।
मुझे बर्फ़बारी की याद आती है।
कमाल की ठंड पड़ती थी,
पर वैसी ठंड नहीं, जब गलती से यूरेनियम चाटने पर महसूस होती है,
या वैसी ठंड जो फफूंदी भरे तहखाने में सोने पर महसूस होती है।
काश ऐसी बर्फ़ देखने को मिल जाती जो जलती घास से टपकती
कोई रेडियोएक्टिव धातु न होती।
मुझे वह बर्फ़ याद है
जो उस चीज़ से गिरा करती थी, जिसे शायद बादल कहा करते थे, है न?
मैं याद करने की कोशिश कर रहा था कि स्लेडिंग कैसी होती थी
पर न जाने क्यों, स्लेड का खयाल आते ही
मुझे बस जली हुई लाशों और टूटी हुई हड्डियों से गिरती चमड़ी ही याद आती है।
पिछले साल मुझे लगा था कि मुझे बर्फ़ दिखी है,
पर असल में वह एक कोठार से उड़कर निकलते दीमकों का झुंड था।
उस कोठार में जो भी था,
वह दीमकों के हमले से भी बुरा रहा होगा।
अब मुझे ऐसे ही खयाल आते हैं।"
हम सबका यही हाल है, टेड। क्रिसमस मुबारक हो।
थोड़ा केमिकल गटक लो
और शायद तुम अपने हालात भूल जाओ।
मेरी ओर से बस इतना ही, दोस्तो।
ज़िंदा रहना।
मैं अपने बारे में ऐसा नहीं कह सकता।
मैं, मिस्टर न्यू वेगस, अब विदा लेता हूँ।
आप सबको क्रिसमस मुबारक हो और गुड नाइट।